**משה ורדי (רוזנבלום)** (30 בנובמבר 1937 – 18 באפריל 2017) היה עיתונאי והעורך הראשי של העיתון "ידיעות אחרונות".

ביוגרפיה
--------

אביו של ורדי היה העיתונאי ד"ר הרצל רוזנבלום, העורך הראשי של העיתון "ידיעות אחרונות" בשנים 1948–1986, ומחותמי מגילת העצמאות (בשם המְעוּבְרַת הרצל ורדי), אמו הייתה ד"ר הלנה רוזנבלום.

בתחילת עבודתו העיתונאית עבד בעיתון "הַבֹּקֶר". מאפריל 1960 עד נובמבר 1961 היה סופר "הבקר" בלונדון, כאשר במהלך אוגוסט 1961 היה גם שליח העיתון בגרמניה. בשנת 1962 הצטרף ורדי לעיתון "ידיעות אחרונות", למרות שאביו, שהיה אז העורך הראשי של העיתון, לא היה מעוניין בכך. בשנת 1962 התמנה לחבר מערכת "ידיעות אחרונות" ובהמשך היה לראש דסק החדשות. 

ב-1986 הורעו היחסים בין ורדי לעורך יודקובסקי. ורדי דרש את תפקיד רכז המערכת, ומשהתברר לו, שלא יקבל את התפקיד, איים בהתפטרות. שלושה חודשים אחר כך הגיש ורדי את התפטרותו. הוא עבר לעיתון "הארץ", שם כיהן עד 1989 כסגן עורך ואחראי על עמודי החדשות. 

ב-1989 שב ל"ידיעות אחרונות" והתמנה לעורך הראשי של העיתון. 

ב-1996 עזב את תפקידו, בעקבות הגשת כתב אישום נגדו בפרשת האזנות הסתר שנחשפה ב-1994. ורדי ביקש לאתר מקור הדלפות של מידע מהעיתון, בין היתר בוצעה האזנה לקודמו בתפקיד דב יודקובסקי. ב-1998 הורשע ורדי בשימוש בהאזנות סתר, אך זוכה מהזמנתן, והוא נידון לחודשיים מאסר על תנאי וקנס בסך 4,000 ש"ח. ב-1999 חזר לתפקיד העורך הראשי של העיתון, במקומו של אילון שליו, לאחר שבית הדין לאתיקה של מועצת העיתונות בישראל החליט כי הרשעתו אינה מהווה עבירה שיש עמה קלון למקצוע העיתונות. עם זאת נדרש לשם ליודקובסקי פיצוי של 50 אלף שקל בתביעה אזרחית נגדו.

בסוף 2004, בגיל 67, פרש מתפקידו כעורך הראשי של העיתון והוחלף בידי רפי גינת.

נפטר ב-18 באפריל 2017 לאחר שהיה מאושפז במשך כמה שבועות בבית החולים איכילוב. הותיר אחריו רעיה ושלושה ילדים, בהם העיתונאית שרית רוזנבלום, כתבת בריאות ב"ידיעות אחרונות". ב-20 באפריל 2017 נטמן בבית העלמין קריית שאול.

קישורים חיצוניים
----------------

* ynet, הלך לעולמו משה ורדי, לשעבר העורך הראשי של "ידיעות אחרונות", באתר ynet, 18 באפריל 2017
* עופר אדרת, משה ורדי, עורך "ידיעות אחרונות" לשעבר, מת בגיל 80, באתר הארץ, 18 באפריל 2017
* אתר למנויים בלבד  רון ירון, העורך, באתר "ידיעות אחרונות", 19 באפריל 2017
* אתר למנויים בלבד  נחמה דואק, הכותרת האחרונה של ורדי, באתר "ידיעות אחרונות", 19 באפריל 2017

הערות שוליים
------------

1. ↑  כתבות לדוגמה: לא כל הסטודנטים מישראל "עושים חיים" בבירת אנגליה, הַבֹּקֶר, 29 באפריל 1960  
בארץ עיני התכלת הקרות, הַבֹּקֶר, 27 ביולי 1960  
שני שופטים יהודיים בבריטניה הואשמו במשוא פנים, הַבֹּקֶר, 13 ביולי 1961  
האנגלים אומרים לחלבנים: "אל תביאו לנו חלב", הַבֹּקֶר, 5 בנובמבר 1961
2. ↑  היורדים הישראלים יורדים עתה מברלין, הַבֹּקֶר, 2 באוגוסט 1961  
השגשוג הכלכלי נעצר, הַבֹּקֶר, 1 בספטמבר 1961
3. ↑  יונתן כיתאין, ‏עורך "ידיעות אחרונות" לשעבר, משה ורדי, הלך לעולמו, באתר גלובס, 19 באפריל 2017
4. ↑  נתן זהבי, חדשות ב"ידיעות": העורך משה ורדי התפטר, חדשות, 11 ביולי 1986
5. ↑  אפי לנדאו, משה ורדי מונה לעורך של ׳"ידיעות אחרונות", חדשות, 23 בנובמבר 1989
6. ↑  האזנות סתר, דב יודקובסקי נ' משה ורדי, באתר העין השביעית
7. ↑  יצחק דנון, ‏משה ורדי, לשעבר עורך "ידיעות אחרונות", הורשע בשימוש בהאזנות סתר – וזוכה מהזמנתן, באתר גלובס, 20 בינואר 1998
8. ↑  צבי הראל, מחירה של האזנת סתר אסורה, באתר TheMarker‏, 31 במרץ 2002
9. ↑  רוני קורן-דינר, רפי גינת מונה רשמית לעורך "ידיעות אחרונות", באתר TheMarker‏, 11 במרץ 2005

| עורכי עיתון ידיעות אחרונות |
| --- |
| 

|  |  |
| --- | --- |
| עזריאל קרליבך • הרצל רוזנבלום • דב יודקובסקי • משה ורדי • אילון שליו • רפי גינת • שילה דה-בר • רון ירון • נטע ליבנה |  |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007319121005171
* VIAF: 197149366575085602968
* WorldCat (עם VIAF): 197149366575085602968

 |